De åbnede i maj 2016 Hotel Fårup, og siden da har der været en stigende interesse for at afholde konferencer på hotellet. Fårup Sommerland udvider derfor nu til det nye konferencekoncept "Leg og oplevelser på den seriøse måde". - Det konferencekoncept, vi nu også tilbyder, er markant anderledes end de traditionelle konferencemuligheder. Omgivelserne og naturen kombineret med muligheden for at anvende attraktioner til læring kan bidrage til, at deltagerne får en markant anderledes og udbytterig oplevelse. Desuden har vi, via Fårup Academy, en speciel viden og erfaring omkring service og værtskab, som i høj grad kan komme konferencedeltagerne til gode, forklarer salgs- og bookingchef i Fårup Sommerland, Bettina Christensen i en pressemeddelelse. De vil dermed udnytte den natur, der er omkring Fårup Sommerland til at give rum til refleksion og fordybelse. Sommerlandets mange aktiviteter bliver derfor en integreret del af konferencekonceptet.

Referat:
Fårup Sommerland vil nu tilbyde et nyt konferencekoncept, hvor de kombinerer natur, oplevelser og læring.